SET พลิกปิดลบ 0.07 จุด หลังฟันด์โฟลว์ต่างชาติไหลออก กังวลเฟดขึ้นดอกเบี้ยเดือนหน้า
SET พลิกปิดลบ 0.07 จุด หลังฟันด์โฟลว์ต่างชาติไหลออก กังวลเฟดขึ้นดอกเบี้ยเดือนหน้า โดยดัชนีปิดตลาดวันนี้ ที่ระดับ 1,779.80 จุด ลบ 0.07 จุด หรือ 0.00% มูลค่าการซื้อขาย 4.49 หมื่นล้านบาท
7 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,779.80 จุด ลบ 0.07 จุด หรือ 0.00% มูลค่าการซื้อขาย 4.49 หมื่นล้านบาท
10 หุ้นกดดัชนีวันนี้

โดยนายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ภาวะตลาดฯวันนี้ ดัชนีในช่วงเช้าปรับตัวขึ้นจากราคาน้ำมันเกือบทะลุ 70 เหรียญต่อบาร์เรล ส่งผลให้มีแรงซื้อเข้ามาในหุ้นกลุ่มพลังงาน-ปิโตรเคมี เป็นแรงหนุนตลาด
ส่วนช่วงบ่าย ดัชนีแกว่งตัวอยู่ในแดนลบ เนื่องจากฟันด์โฟลว์ (Fund Flow) ต่างชาติไหลออกจากความกังวลในเรื่องของการปรับขึ้นดอกเบี้ยของธนาคารกลางสหรัฐฯ (เฟด) ในเดือนมิ.ย.นี้
สำหรับแนวโน้มภาวะตลาดฯในวันพรุ่งนี้ (8 พ.ค.) คาดว่าดัชนีจะแกว่งตัวในลักษณะคล้ายกับวันนี้ พร้อมทั้งให้แนวรับที่ 1,770 จุด แนวต้านที่ 1,790 จุด
ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี(ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯในวันนี้ เป็นภาพของการบวกๆ ลบๆ  โดยตลาดฯบวกจากหุ้นกลุ่มพลังงาน-ปิโตรเคมี ที่ปรับตัวเพิ่มขึ้นจากราคาน้ำมันที่ปรับตัวเพิ่มขึ้น อีกทั้งบางตัวก็มีผลการดำเนินงานที่ออกมาดี ทำให้มีนักลงทุนเข้าซื้อในกลุ่มดังกล่าว ทำให้ตลาดไม่ได้ปรับตัวลดลงมากนัก
อย่างไรก็ตาม ตลาดยังคงรอปัจจัยสำคัญในเรื่องของข้อตกลงนิวเคลียร์อิหร่าน เนื่องจากมีผลต่อราคาน้ำมัน อีกทั้งนโยบายการค้าสหรัฐฯ-จีน
สำหรับแนวโน้มภาวะตลาดฯในวันพรุ่งนี้ (8 พ.ค.) คาดว่าตลาดจะยังคงแกว่งตัวไซด์เวย์ในกรอบแคบ พร้อมทั้งให้กรอบการแกว่งที่ 1,770-1,790 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 6,125.52 ล้านบาท ปิดที่ 56.75 บาท ราคาไม่เปลี่ยนแปลง
PTTEP มูลค่าการซื้อขาย 2,168.02 ล้านบาท ปิดที่ 137.50 บาท ราคาไม่เปลี่ยนแปลง
SCC มูลค่าการซื้อขาย 1,287.22 ล้านบาท ปิดที่ 466 บาท เพิ่มขึ้น 4 บาท
PTTGC มูลค่าการซื้อขาย 1,255.66 ล้านบาท ปิดที่ 97.50 บาท เพิ่มขึ้น 1.50 บาท
IRPC มูลค่าการซื้อขาย 1,127.28 ล้านบาท ปิดที่ 6.85 บาท ราคาไม่เปลี่ยนแปลง
 
ตลาดหุ้นเอเชีย
